નવી દિલ્હીમાં ‘બાંધકામ પ્રૌદ્યોગિકી ભારત 2019’ના ઉદઘાટન પ્રસંગે પ્રધાનમંત્રીના પ્રવચનનો મૂળપાઠ

અહીં એકત્રિત થયેલા તમામ લોકોને નમસ્કાર. દરેક ભારતીયને ઘર પૂરું પાડવાના ઐતિહાસિક પ્રયત્નમાં આપ સર્વ મહત્ત્વપૂર્ણ હિતધારકો છો. એક મહિનામાં બીજી વખત મને આવાસ ક્ષેત્રના લોકો સાથે વાતચીત કરવાનો અવસર પ્રાપ્ત થયો છે. અને આ બાબત અમારી તે કટિબદ્ધતાને દર્શાવે છે કે મધ્યમ વર્ગના ઘરના સપનાઓ પૂર્ણ કરવા માટે અમે કેટલા ગંભીર છીએ અને અહીં હું જોઇ શકું છું કે અનેક સાથીઓ જે ક્રેડાઇના કાર્યક્રમમાં પણ હાજર હતા. સાથીઓ, તાલકટોરા સ્ટેડિયમમાં મારા દેશના આવાસ ક્ષેત્ર સાથે જોડાયેલા યુવાન સાથીઓને કહ્યું હતું કે તે આવાસ ક્ષેત્રને નવા ભારતની ઉર્જા અને આવશ્યકતા અનુસાર ગતિ આપે. તેના માટે દેશ અને દુનિયામાં બાંધકામ સાથે જોડાયેલી આવાસ સાથે સંકળાયેલી આધુનિક તકનિકો છે તેનો ઉપયોગ કરે. આપની મદદ માટે અમારી સરકાર દરેક પગલે તમારી સાથે ઊભા રહેવા માટે તૈયાર છે, તમારી સાથે ચાલવા માટે તૈયાર છે, બે પગલાં આગળ વધવા માટે પણ તૈયાર છે અને તેનો સૌથી મોટો પુરાવો બાંધકામ પ્રૌદ્યોગિકી સાથે જોડાયેલી આ પરિષદ છે. આ બીજી વખત છે જ્યારે હું આવાસ ક્ષેત્ર સાથે સંકળાયેલા લોકો સાથે વાર્તાલાપ કરી રહ્યો છું. આ બાબત સરકારની આપ સરવે સાથે જોડાવા, તમારા સારા કાર્ય વિશે વધુ જાણવાની, તમારા સૂચનો સમજવાની અને ગતિશીલ આવાસ ક્ષેત્રે કાર્ય કરવાની ઇચ્છા દર્શાવે છે. તે મજબૂત આવાસ ક્ષેત્ર પ્રત્યે તમારી ધગશ અને પ્રતિબદ્ધતા પણ પ્રદર્શિત કરે છે, જે આપણાં દેશમાં ગરીબમાં ગરીબ વર્ગને લાભદાયક નીવડે છે. હું સમજું છું કે આ પરિષદમાં ભાગ લઇ રહેલા સભ્યો નવીન આવાસ ટેક્નોલોજીને પ્રદર્શિત કરશે અથવા નવા સંશોધનોમાંથી શીખશે જે પ્રદર્શિત કરાઇ રહ્યાં છે. આ પણ, ખૂબ જ મૂલ્યવાન છે. સાથીઓ, આજની આ પરિષદ અથવા તો વૈશ્વિક આવાસ ટેક્નોલોજી પડકારની જરૂરિયાત એટલા માટે અનુભવાઇ છે કારણ કે દેશમાં શહેરોનો ઝડપી વિસ્તાર અને વિકાસ થઇ રહ્યો છે. ભારત તે દેશોમાં છે જ્યાં ખૂબ ઝડપથી શહેરીકરણ થઇ રહ્યું છે. ઝડપથી વધી રહેલા શહેરીકરણના કારણે નવા ઘરોની જરૂરિયાત પણ તેટલી જ ઝડપથી અનુભવાઇ રહી છે. સાથીઓ, અમારી સરકારે આવાસ ક્ષેત્રનું સ્વરૂપ બદલવા માટે સાત ફ્લેગશિપ મિશન પર એક સાથે કામ કર્યુ છે. સ્વચ્છ ભારત અભિયાન, પ્રધાનમંત્રી આવાસ યોજના, દિનદયાળ અંત્યોદય યોજના, રાષ્ટ્રીય શહેરી આજીવિકા મિશન, હૃદય અને અમૃત જેવા મહત્ત્વપૂર્ણ કાર્યક્રમોને લાગુ કર્યા છે. તેની સાથે શહેરોમાં પરિવહન ક્ષેત્રે પરિવર્તન અને સ્માર્ટ સિટી જેવી યોજનાઓ પણ ચાલી રહી છે. આ બાબત ધ્યાનમાં રાખતાં આજે આપણી સમક્ષ અલગ-અલગ ભૌગોલિક પરિસ્થિતિઓ અનુસાર આવાસ નિર્માણ કરવાનો પડકાર છે. સાથીઓ, આ પરિસ્થિતિઓને નજર સમક્ષ રાખીને અમારી સરકારે બાંધકામ ક્ષેત્ર માટે એક સર્વગ્રાહી અભિગમ સાથે કાર્ય કર્યુ છે. ઘર બનાવનારા અને ઘર ખરીદનારા બન્નેને કેવા પ્રકારની મુશ્કેલીઓ પડી રહી છે, તેને ધ્યાનમાં રાખીને અમે નિર્ણયો લીધા. અમે પોષાય તેવા આવાસ પર સૌથી વધુ ભાર આપ્યો, અમે રિઅલ એસ્ટેટ ક્ષેત્ર સાથે જોડાયેલા કાયદાઓમાં પણ સુધારો કર્યો. ત્રીજું, અમે કૌશલ્ય વિકાસ પર કામ કર્યુ અને ચોથું તે બધાની સાથે-સાથે અમે આવાસ ક્ષેત્રમાં તકનિકોમાં પણ સુધારો કરવા પર ધ્યાન આપ્યું. આજનો આ કાર્યક્રમ પણ તેનો જ એક ભાગ છે. અને મને યાદ છે કે પ્રગતિની એક બેઠકમાં, કદાચ તમને ખબર હશે કે મારી પ્રગતિની બેઠક શું હોય છે, આથી હું તેની વિગતોમાં જતો નથી. અને પ્રગતિની એક બેઠકમાં મે મંત્રાલયોને વૈશ્વિક પડકાર પ્રક્રિયા અપનાવવાની સલાહ આપી હતી. આજે મને આનંદ થાય છે કે આજે વૈશ્વિક આવાસ પ્રૌદ્યોગિકી પડકાર, ભારત થકી આપ સરવે અહીં છો. મિત્રો, એક ઘર માત્ર ચાર દિવાલો નથી. તે એવું સ્થાન છે જ્યાં સપનાઓ અને આકાંક્ષાઓની શક્તિ પરિપૂર્ણ થાય છે. ઘર કરતાં વધારે તે સન્માન અને સુરક્ષા છે, કારણ કે તે આશ્રય પુરો પાડે છે. તે બાબત હંમેશા મને આઘાત અને નિરાશા પહોચાડતી હતી કે આપણા જેવા રાષ્ટ્રમાં, અનેક લોકો પોતાનું ઘર ધરાવતા નથી. આ પરિસ્થિતિ ઉકેલવા માટે અમે પ્રધાનમંત્રી આવાસ યોજનાના સ્વરૂપમાં કાર્યરત છીએ. દરેક ભારતીય 2022 સુધીમાં પાકું મકાન ધરાવે તે મારું સ્વપ્ન છે. અને, અમે આ સંબંધિત કામગીરી કરી રહ્યાં છીએ. અમારા કાર્યકાળ દરમિયાન, 1.3 કરોડથી વધારે આવાસો બની ચૂક્યાં છે. આ વ્યાપનો તમને ખ્યાલ આપવા માટે જણાવું છું કે, અગાઉની સરકારે માત્ર 25 લાખ આવાસો બનાવ્યાં હતા! અમે સુનિશ્ચિત કરી રહ્યાં છીએ કે આવાસો પાણીનું જોડાણ, વીજ જોડાણ, ઉજ્જવલા જોડાણ અને અન્ય આ પ્રકારની સુવિધાઓ ધરાવતા હોય છેલ્લા સાડા ચાર વર્ષોમાં આવાસોની ગુણવત્તા અને પ્રતિ આવાસ જગ્યામાં પણ સુધારો થયો છે. પરંતુ, તે ક્ષેત્રે બીજુ ઘણું કરવાનું બાકી છે અને તેના માટે હું ખાનગી ક્ષેત્રની સહાયતા માંગુ છે. અને તે માટે વૈશ્વિક આવાસ પડકાર કરતાં વધુ સારો માર્ગ બીજો શું હોઇ શકે. ચાલો આપણે સાથે મળીને કામ કરીએ, આપણી ક્ષમતાઓ વધારીએ અને કંઇક એવું કરીએ જે ગરીબમાં ગરીબ વર્ગને મદદરૂપ થાય. સાથીઓ, આપણે દેશમાં જે રીતે ગરીબો અને નિમ્ન મધ્યમ વર્ગ માટે પોતાના ઘરનું સપનું દૂર થતું જઇ રહ્યું હતું, તે સ્થિતિ યોગ્ય નહોતી. આ સ્થિતિને બદલવા માટે અનેક સ્તરે એક સાથે કામ કર્યુ. અમે પ્રયત્ન કર્યો કે ગરીબ અને સામાન્ય મધ્યમ વર્ગને ઘર ખરીદવા માટે જેટલી પણ મુશ્કેલીઓ પડી રહી છે, જે પણ તેમની ચિંતાઓ છે, તેનો એક-એક કરીને ઉકેલ લાવવામાં આવે. આજે અમારી સરકારના પ્રયત્નોના જ પરિણામે હોમ લોન પર વ્યાજનો દર અગાઉની સરખામણીમાં ઓછો થયો છે. પ્રધાનમંત્રી આવાસ યોજના હેઠળ સરકાર જેટલી રાહત આપી રહી છે, ત્યારબાદ લોકોને 5થી 6 લાખ રૂપિયા સુધીની બચત થવાનો અંદાજ છે. એટલે કે જો કોઇ વ્યક્તિએ 19-20 લાખ રૂપિયાની લોન 20 વર્ષો માટે લીધી છે તો સરકારની યોજનાઓના કારણે તેમને 5-6 લાખ રૂપિયાની સીધે-સીધી બચત નક્કી છે. સાથીઓ, અમારી સરકારે આવકવેરા અને અપ્રત્યક્ષ કર સાથે જોડાયેલા નિયમોમાં પણ ફેરફાર કર્યો છે અને આ એટલા માટે કર્યુ છે કે ગરીબ અને મધ્યમ વર્ગ પાસે એક તો ઘર ખરીદવા માટે વધારે પૈસા બચે અને ઘરની કિંમતોમાં પણ ઘટાડો થાય. હાલમાં આ બે મોટા મહત્ત્વપૂર્ણ નિર્ણય સરકાર અને